open-index/open-wikipedia-markdown huggingface dataset:
பிபா கூட்டமைப்புக்களின் கோப்பைப் போட்டி

**பிபா கூட்டமைப்புக்களின் கோப்பைப் போட்டி** (*FIFA Confederations Cup*) ] தேசிய அணிகளுக்கிடையே பன்னாட்டுக் கால்பந்து சங்கங்களின் கூட்டமைப்பினால் நடத்தப்படும் பன்னாட்டு காற்பந்தாட்டப் போட்டியாகும். தற்போது  ஒவ்வொரு நான்காண்டுகளுக்கு ஒருமுறை இந்தப் போட்டிகள் நடைபெறுகின்றன.பிபா அமைப்பின் கீழ் ஒவ்வொரு கண்டத்திற்கும் அமைக்கப்பட்டுள்ள ஆறு கூட்டமைப்புக்களின் (ஐரோப்பிய கால்பந்து சங்கங்களின் ஒன்றியம், தென் அமெரிக்க கூட்டமைப்பு, வடக்கு மத்திய கரீபியன் கூட்டமைப்பு, ஆபிரிக்க கூட்டமைப்பு, ஆசிய கூட்டமைப்பு, ஓசியானா கூட்டமைப்பு), போட்டிகளில் வென்ற அணிகள், உலகக்கோப்பை வென்ற அணி மற்றும் போட்டி நடத்தும் நாட்டின் அணி என எட்டு அணிகள் பங்கேற்கின்றன.

2005ஆம் ஆண்டிலிருந்து எந்த நாட்டில் உலகக்கோப்பைப் போட்டிகள் வரும் ஆண்டில் நடக்க உள்ளதோ, அதே நாட்டில் முந்தைய ஆண்டு நடத்தப்படுகிறது; இது உலகக்கோப்பை போட்டிகளை நடத்த ஒரு ஒத்திகையாக அமைகிறது.  2013 பிபா கூட்டமைப்புக்களின் கோப்பை போட்டியை  சூன் 15 முதல் சூன் 30 வரை நடத்திய பிரேசில் இறுதி ஆட்டத்தில் எசுப்பானியாவை 3–0 என்ற கணக்கில்  தோற்கடித்து கோப்பையை வென்றது.

## வரலாறு
[thumb|left|2005ஆம் ஆண்டு நடந்த பிஃபா கூட்டமைப்புக்களின் கோப்பைப் போட்டியாட்டமொன்றில் [செருமனி தேசிய காற்பந்து அணி|செருமனியும்  பிரேசிலும் செருமனியின்  நியூரம்பெர்க்கிலுள்ள கிரன்டிக் விளையாட்டரங்கில் மோதுதல்]]
thumb|right|400px|பிஃபா கூட்டமைப்புக்களின் கோப்பையில் சிறந்த முறையில் விளையாடிய நாடுகளும் (வகைப்படுத்தும் வண்ணங்களுடன்) நடத்திய நாடுகளும் (மஞ்சள் புள்ளிகள்).
இந்தப் போட்டிகள் துவக்கத்தில் சவூதி அரேபியாவால் ஒருங்கிணைக்கப்பட்டு நடத்தப்பட்டு வந்தது; இதனை **அரசர் ஃபாட் கோப்பை** (*கூட்டமைப்புகளில் வென்றோர் கோப்பை * அல்லது *கண்டங்களிடை போட்டி*) என அழைத்தனர். 1992இலும் 1995இலும் சவூதி அரேபிய தேசிய அணியும்  கூட்டமைப்பு போட்டிகளில் வென்ற அணியினரும் இந்தப் போட்டிகளில் கலந்து கொண்டனர்.  1997இல் இந்தப் போட்டியை ஒருங்கிணைக்கும் பொறுப்பை  பன்னாட்டுக் காற்பந்துச் சங்கங்களின் கூட்டமைப்பு ஏற்றுக் கொண்டது.  *ஃபிஃபா கூட்டமைப்புக்களின் கோப்பை* என்ற பெயரில்  இரண்டாண்டுகளுக்கு  ஒருமுறை இந்தப் போட்டியை நடத்தி வந்தனர்.

2005ஆம் ஆண்டு முதல் இது நான்கு ஆண்டுகளுக்கு ஒருமுறை நடத்தப்படுகின்றது. ஒவ்வொரு உலகக் கோப்பைக்கும் முந்தைய ஆண்டில் எதிர்வரும் உலகக்கோப்பை போட்டிகளை ஏற்று நடத்தவுள்ள நாடு  இதனை நடத்தும் பொறுப்பை பெறுகின்றது. உலகக்கோப்பைக்கு ஒரு ஒத்திகையாகக் கருத்தப்படும் இந்தப் போட்டிகள் உலகக்கோப்பைக்காக தயார் செய்யப்பட்ட விளையாட்டரங்கங்களின் எண்ணிக்கையில் பாதியை பயன்படுத்துகின்றன.  இதனால் ஏற்று நடத்தும் நாட்டிற்கு உயர்நிலைப் போட்டிகளை நடத்தும் பட்டறிவு கிடைக்கின்றது. தென்னமெரிக்க, ஐரோப்பிய வாகையாளர் அணிகள் இந்தப் போட்டிகளில் கலந்து கொள்வது விருப்பத்தேர்வாக உள்ளது.
## முடிவுகள்

### அரசர் ஃபாட் கோப்பை

### பிஃபா கூட்டமைப்புக்களின் கோப்பை

### மேல் நான்கிடங்களுக்கு எட்டிய அணிகள்

:: போட்டி நடத்தியவர்கள்

## மேற்சான்றுகள்

## வெளி இணைப்புகள்
*FIFA Confederations Cup , FIFA.com
பகுப்பு:கால்பந்துப் போட்டிகள்
புனித ஜோர்ஜியார் பெருங்கோவில் (அங்கமாலி)

**புனித ஜோர்ஜியார் பெருங்கோவில்** (*St. George Syro-Malabar Catholic Basilica*) என்பது இந்தியாவின் கேரள மாநிலத்தில் உள்ள அங்கமாலி என்னும் இடத்தில் அமைந்துள்ள வரலாற்றுச் சிறப்புமிக்க சீரோ-மலபார் கத்தோலிக்க பெருங்கோவில் ஆகும். 24000 சதுர அடி பரப்பில் அமைந்துள்ள இக்கோவில் கேரளத்தின் மிகப் பெரிய கத்தோலிக்க கோவில்களுள் ஒன்று ஆகும்.

## வராலாறு

அங்கமாலி என்னும் இடம் இந்தியாவில் கிறித்தவம் பரவிய தொடக்க காலத்தில் ஒரு வரலாற்று மையமாக இருந்தது. அங்கே மூன்று கிறித்தவ கோவில்கள் இருந்தன. அவற்றுள் முதல் கோவில் கி.பி. 450இல் புனித ஜோர்ஜியாருக்கு அர்ப்பணிக்கப்பட்டிருந்ததாகவும் அக்கோவிலை 1750ஆம் ஆண்டுவரை கத்தோலிக்க கிறித்தவர்களும் யாக்கோபிய (*Jacobites*) கிறித்தவர்களும் இணக்கமாகப் பயன்படுத்தி வந்ததாகவும் கூறப்படுகிறது.

இரண்டாவது கோவில் புனித ஓர்மிஸ்தாஸ் (St. Hormisdas) என்பவருக்கு அர்ப்பணிக்கப்பட்டிருந்தது. மூன்றாவது கோவில் புனித அன்னை மரியாவுக்கு அர்ப்பணிக்கப்பட்டது. 

போர்த்துகீசியர்கள் வருகைக்குப் பிறகு ஏற்கனவே இந்தியாவில் வேரூன்றியிருந்த சிரிய திருச்சபை இலத்தீன் வழிபாட்டு முறையின் தாக்கத்திற்கு உட்பட்டது. சிரிய திருச்சபையினர் கத்தோலிக்க திருச்சபையின் கொள்கைகளை முழுமையாகக் கடைப்பிடிக்கவில்லை என்ற குற்றச் சாட்டுக்கு ஆளானர்கள். இதனால் அத்திருச்சபையில் பிளவு ஏற்பட்டது. இந்தப் பிளவை முடிவுக்குக் கொணர்ந்து ஒற்றுமை கொணரும் முயற்சிகள் மேற்கொள்ளப்பட்டன.

## அங்கமாலி பெற்ற முதன்மை

1896இல் திருத்தந்தை பதின்மூன்றாம் லியோ எற்ணாகுளம் மறைமாவட்டத்தை உருவாக்கி, அதன் கீழ் அங்கமாலியைக் கொணர்ந்தார். 1923இல். திருத்தந்தை பதினொன்றாம் பயஸ் எற்ணாகுளத்தை உயர்மறைமாவட்டமாக ஏற்படுத்தினார். சீரோ-மலபார் திருச்சபையின் ஆட்சி மையமாக எற்ணாகுளம் செயல்பட்டது. 

1992இல் திருத்தந்தை இரண்டாம் யோவான் பவுல் சீரோ-மலபார் திருச்சபையை தலைமை உயர்மறைமாவட்ட திருச்சபையாக உயர்த்தினார்.

அதைத் தொடர்ந்து எற்ணாகுளம் உயர்மறைமாவட்டத்தின் பெயர் “எற்ணாகுளம்-அங்கமாலி உயர்மறைமாவட்டம்” என்று மாற்றப்பட்டது. இவ்வாறு “அங்கமாலி” என்ற பெயரையும் இணைத்தது வரலாற்றுப் போக்கைத் தெளிவாக வெளிப்படுத்துகின்ற ஓர் அடையாளமாக மாறியது.

## புதிய கோவிலின் வரலாறு

புனித ஜோர்ஜியாருக்கு அர்ப்பணிக்கப்பட்ட புதிய கோவில் கட்டும் பணி 1997இல் தொடங்கியது. கர்தினால் வர்க்கி விதயத்தில் புதுக் கோவிலுக்கு 1997, நவம்பர் 16ஆம் நாள் அடித்தளம் இட்டார். கோவில் கட்டடம் 2006, திசம்பர் 31ஆம் நாள் அர்ச்சிக்கப்பட்டது. 

இக்கோவிலில் 8000 பேர் ஒரே நேரத்தில் வழிபாட்டில் பங்கேற்க போதிய இடம் உண்டு. இயேசுவைத் தாங்கும் 24 அடி உயரம் கொண்ட சிலுவை இக்கோவிலின் மையப் பீடத்தின் உயரே அமைந்துள்ளது. இக்கோவிலின் குவிமாடம் கோவில் தரையிலிருந்து 185 அடி உயரத்தில் உள்ளது. அக்குவிமாடத்தின் உச்சியில் 750 கிலோ எடையுள்ள ஒரு கோளம் அமைந்துள்ளது. குவிமாடத்தைச் சுற்றியுள்ள சாளரங்களில் கண்ணாடிப் பதிகை ஓவியங்கள் உள்ளன. அவற்றில் திருத்தூதர்கள், புனிதர்கள் மற்றும் விவிலியக் காட்சிகள் சித்திரமாகப் பதிக்கப்பட்டுள்ளர். 

2009, சூன் 24ஆம் நாள் திருத்தந்தை பதினாறாம் பெனடிக்ட் இக்கோவிலை இணைப் பெருங்கோவில் நிலைக்கு உயர்த்தி அறிக்கை வெளியிட்டார். எற்ணாகுளம்-அங்கமாலி உயர்மறைமாவட்டத்தின் பேராயரும் சீரோ-மலபார் கத்தோலிக்க திருச்சபையின் உயர்தலைவருமான கர்தினால் வர்க்கி விதயத்தில் 2009, ஆகத்து 27ஆம் நாள் நடந்த கொண்டாட்டத்திற்குத் தலைமை தாங்கி, பெருங்கோவில் நிலைக்கு உயர்த்தப்பட்ட கோவிலைச் சிறப்பித்தார்.

## மேற்கோள்கள்

பகுப்பு:இந்தியாவில் உள்ள பசிலிக்காக்கள்
பகுப்பு:கேரளத்தில் உள்ள கிறித்தவக் கோவில்கள்
நியோட்டேம்

**நியோட்டேம்** என்பது நியூட்ராசுவீட் என்னும் நிறுவனத்தால் உற்பத்தி செய்யப்படும் ஒரு செயற்கை இனிப்பூட்டி. இது மேசைச் சர்க்கரை எனப்படும் சுக்கிரோசை விட 7,000 முதல் 13,000 மடங்கு இனிப்பானது. ஐரோப்பிய ஒன்றிய நாடுகளில் இது E961 என்னும் "E" எண்ணினால் குறிக்கப்படுகிறது. இது மிதமான வெப்பநிலைப்புக் கொண்டது. விரைவில் வளர்சிதைமாற்றம் அடையக்கூடியது. அத்துடன் இது விரைவிலேயே நீக்கப்படுவதால், உடலில் தங்கிச் சேகரிக்கப்படுவது இல்லை.

நியோட்டேமின் முக்கியமான வளர்சிதைமாற்றத் தடவழி, உடல் முழுவதிலும் காணப்படும் எசுத்தரேசுகளால் எற்படும் மீதைல் எசுத்தரின் நீர்ப்பகுப்பு ஆகும். இதனால், எசுத்தரிழந்த நியோட்டேமும், மெதனாலும் கிடைக்கின்றன. உணவுப் பொருட்களை இனிப்பாக்குவதற்கு மிகவும் குறைந்த அளவான நியோட்டேமே தேவைப்படுவதால் அதிலிருந்து உருவாகும் மெதனால் பொதுவான உணவுப் பொருட்களில் காணப்படுவதை விட மிகவும் குறைவானதே.

## குறிப்புகள்

## இவற்றையும் பார்க்கவும்
* சர்க்கரைப் பதிலீடு

## வெளியிணைப்புகள்
* உத்தியோக முறை இணையத்தளம்

பகுப்பு:இனிப்பூட்டிகள்
பிரேசிலிய கால்பந்து கூட்டமைப்பு

**பிரேசிலிய கால்பந்து கூட்டமைப்பு** (*Brazilian Football Confederation*,  அல்லது ) பிரேசில் நாட்டில் காற்பந்தாட்டதை கட்டுப்படுத்தும் நிர்வாக அமைப்பாகும். இது  சூன் 8, 1914 இல் *பிரேசிலிய விளையாட்டு கூட்டமைப்பு* எனப் பொருள்படும் *Confederação Brasileira de Desportos* (CBD)ஆக நிறுவப்பட்டது. இதன் முதல் தலைவராக ஆல்வரோ சமீத் இருந்தார். இது பிரேசிலிய தேசியப் போட்டிகளான *கேம்பனேடோ பிரேசிலீரோ டெ புட்பால்* போட்டிகளையும் (நான்கு நிலைகளையும்) *பிரேசில் கோப்பை போட்டி*யையும் நிர்வகிக்கிறது. தவிரவும் வட்டாரப் போட்டிகளான  *கோப்பா டொ நோர்டெஸ்டெ*வையும் நடத்துகிறது.  பிரேசில் தேசிய காற்பந்து அணியையும்  பிரேசில் மகளிர் தேசிய  கால்பந்து அணியையும் மேலாண்மை செய்கிறது. தொழில்முறை கால்பந்து அணிகளுடைய பிரேசிலியக் கழகங்கள் இக்கூட்டமைப்பின் அங்கத்தினர்கள் ஆவர். மாநில கூட்டமைப்புகள் இந்த தேசிய கூட்டமைப்பின் கீழ் இயங்குகின்றன.  

இரியோ டி செனீரோவின் புறநகரான பர்ரா டா டியூக்காவில் இதன் அலுவலகம் அமைந்துள்ளது. இக்கூட்டமைப்பிற்கான பயிற்சி மையம், கிராண்யா கோமரி, டெரெசோபோலிசில் அமைந்துள்ளது.

## மேற்சான்றுகள்

## வெளி இணைப்புகள்
*Official site 
*FA  site 
*Brazil  at FIFA site

பகுப்பு:விளையாட்டு அமைப்புகள்
பகுப்பு:கால்பந்தாட்ட அமைப்புகள்
பகுப்பு:பிரேசிலில் விளையாட்டு
துக்கான்

**துக்கான்** (*Dukhan*) என்பது கத்தாரில் உள்ள நகரம். இது தலைநகர் தோகாவில் இருந்து 60 கி.மீ தொலைவில் உள்ளது. இது எண்ணெய் வளம் நிறைந்த பகுதி. இந்த நகருக்குள் வருபவர் சிறப்பு அனுமதி வாங்கியிருக்க வேண்டும். துக்கான் கடற்கரை சுற்றுலாத் தலமாக விளங்குகிறது. இங்கு வாழ்பவர்கள் கத்தார் பெற்றோலிய நிறுவனத்தில் பணிபுரிகின்றனர். இங்கு பெரிய மசூதி உள்ளது.

## சான்றுகள்

பகுப்பு:கத்தார்
வி. பொ. பழனிவேலன்

**வி. பொ. பழனிவேலன்** (30-10-1909--20-12-2005) தனித்தமிழ் இயக்க முன்னோடிகளில் ஒருவர். பெரியாரியக் கருத்துகளில் முனைப்பானவர். மாணாக்கன் என்னும் மாத இதழை நடத்தி வந்தார்.திருத்துறைக்கிழார் என்னும் புனை பெயரும் இவர் கொண்டிருந்தார்.

## பிறப்பு,இளமை,கல்வி
தஞ்சை மாவட்டம், திருத்துறைப்பூண்டி வட்டம், விழல்குடி 
என்னும் சிற்றூரில் பிறந்தார்.
தொடக்கக் கல்வியைப் பிறந்த ஊரிலும் உயர்கல்வியை 
ராஜாமடம் என்னும் ஊரிலும் கற்றார்.
சென்னைப் பல்கலைக் கழகத்தில் புலவர் பட்டமும் பீ. ஓ. எல்
பட்டமும் பெற்றார் 
தஞ்சையில் ஆசிரியர் பயிற்சியில் தேர்ச்சிப் பெற்றார்.

## ஆசிரியர் பணி, பிற பணிகள்
தொடக்கப் பள்ளிகளிலும் நடுநிலைப் பள்ளிகளிலும் தலைமைஆசிரியராகப் பணி புரிந்தார்.
1950 முதல் அரசு உயர்நிலைப் பள்ளிகளில் தமிழாசிரியராகப் பணிசெய்து 1968 இல் ஓய்வு பெற்றார்.
மாணாக்கன் என்னும் தனித்தமிழ் மாத இதழை 1968முதல் 
1975 வரை பல இன்னல்களுக்கிடையில் தொடர்ந்து நடத்தி 
வந்தார்.
1972இல் மறைமலையடிகள் மகளிர் தமிழ்ப் பயிற்றுக் கல்லூரி (மதுரைத் தமிழ்ச் சங்கத்தோடு இணைந்தது)   தொடங்கி 1975 வரை நடத்தினார்.
உலகத் தமிழ்க் கழகம், தமிழியக்கம், தமிழின விடுதலைக் 
கழகம் தமிழக நல்வாழ்வு மாமன்றம் ஆகிய இயக்கங்களோடு தொடர்புகொண்டு மொழி இனம் பொதுமை நலத்திற்காகப் பாடுபட்டார்.
தேவநேயப்பாவாணருடன் இணைந்து தமிழ்த் தொண்டு 
ஆற்றினார்.
தென்மொழி இதழில் சில காலம் இருந்தார்.
1959 சூன் திங்களில் தலைவர் கி.ஆ.பெ.வி.யின் அழைப்புக்கு இணங்க ஆகாசவாணி எதிர்ப்புப் போராட்டத்தை மாணவர்களையும் சேர்த்து நடத்தினார்.
சாமி.சிதம்பரனார் இவருக்கு நண்பர்.பேரா.சி.இலக்குவனார்   இவருடைய ஒருசாலை மாணாக்கர்.
குடும்ப வாழ்விலும் பொது வாழ்விலும் கொள்கைப் பிடிப்புடன் 96 ஆண்டுகள் வாழ்ந்து மறைந்தார்.

## பட்டங்கள்,சிறப்புகள்
தனித்தமிழ் அரிமா, தமிழிசைச்செம்மல், செந்தமிழ்க் காவலர்.
தமிழகப் புலவர் குழு உறுப்பினர்.
இலண்டன் தமிழ்ச் சங்கத்தின் பாராட்டும் பரிசும்.

## எழுதிய நூல்கள்

* வேலன் சிந்தனைப் பூங்கொத்து
* மொழித் தூய்மை தேவையா?
* வேலா பிறமொழி-தமிழ் அகரமுதலி 
* பண்டைத் தமிழர் வாழ்வியல்
* திருக்குறள் தேர்பொருளுரை
* தமிழிலக்கியச் சொல் அகரமுதலி 
* Thamizh a Universal Language

## அச்சேறாத நூல்கள்
பண்டைத் தமிழ் நூல்களின் அழிவும் ஆக்கமும் 
கட்டுரைக் கோவை 
பாவரங்குகளில் பாடிய பாத்தொகுப்பு 
தமிழ் வளர்ச்சிக் கட்டுரைகள் 
சங்கத் தமிழ் அகர முதலி 

## இதழ்களுடன் தொடர்பு
செந்தமிழ்ச் செல்வி,செந்தமிழ், குறளியம், குத்தூசி,
அறிவுப்பாதை, பகுத்தறிவு, விடுதலை, தமிழ்ப்பாவை,
எழுகதிர் போன்ற இதழ்களில்  தமிழ் வளர்ச்சி பகுத்தறிவு 
தொடர்பான கட்டுரைகளையும் பாடல்களையும் எழுதினார்.

## மேற்கோள் நூல்
தனித்தமிழரிமா புலவர் வி.பொ.பழனிவேலனார் (2006)

(இக்குறு நூலை ஆக்கியோர்: முனைவர் தமிழ்முடி 
முனைவர் ப.தமிழ்ப்பாவை)

பகுப்பு:தனித்தமிழ் இயக்க அறிஞர்கள்
பகுப்பு:1909 பிறப்புகள்
பகுப்பு:2005 இறப்புகள்
காரைநகர் பிரதேச செயலாளர் பிரிவு

**காரைநகர் பிரதேச செயலாளர் பிரிவு** என்பது இலங்கையின் யாழ்ப்பாண மாவட்டத்திலுள்ள பிரதேச செயலாளர் பிரிவுகளில் ஒன்றாகும். இப்பிரிவின் கீழ் 9 கிராம அலுவலர் பிரிவுகள் உள்ளன. அவை, காரைநகர் வடக்கு, காரைநகர் வடகிழக்கு, காரைநகர் கிழக்கு, காரைநகர் தென்கிழக்கு, காரைநகர் தெற்கு, காரைநகர் தென்மேற்கு, காரைநகர் மேற்கு, காரைநகர் வடமேற்கு மற்றும் காரைநகர் மத்தி என்பனவாகும். 2012ம் ஆண்டு சனத்தொகைக் கணக்கெடுப்பின் படி இங்கு 9,547 பேர் வசிக்கின்றனர்.

## இன ரீதியான சனத்தொகை

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவு இலங்கைத் தமிழர்களைப் பெரும்பான்மையாகக் கொண்டுள்ளது.

## மத ரீதியான சனத்தொகை

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவில் இந்துக்கள் பெரும்பான்மையினராக உள்ளதோடு கிறித்தவர்களும் சிறியளவில் உள்ளனர்.

## இவற்றையும் பார்க்கவும்

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

## வெளியிணைப்புகள்

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

பகுப்பு:யாழ்ப்பாண மாவட்டப் பிரதேச செயலாளர் பிரிவுகள்
தங்கக் கேடயத் திட்டம்

**தங்கக் கேடயத் திட்டம்** அல்லது **சீனப் பெருந்தீச்சுவர்** என்பது சீனஅரசின் பொதுமக்கள் பாதுகாப்பு அமைச்சகம் கொண்டுவந்த இணையத் தணிக்கை மற்றம் கூர்ந்தாய்வுத் திட்டமாகும். 1998 ஆம் ஆண்டில் துவங்கப்பட்ட இத்திட்டம் 2003 ஆம் ஆண்டு நவம்பர் மாதம் முதல் அமுலாக்கத்தில் உள்ளது. இதன் மூலம் வெளிநாட்டு இணையத்தொடர்புகளைத் தணிக்கை செய்யவும், தடை செய்யவும், கண்காணிக்கவும் இத்திட்டம் பயன்படுகிறது.

*காற்று வேண்டும் என்று ஜன்னலைத் திறந்தால் பூச்சிகள் உள்ளே வருவதையும் கருத்தில் கொள்ள வேண்டும்* என்ற டங் சியாவுபிங்கின் கருத்து இத்திட்டத்திற்கான அடிப்படை எனக் கருதப்படுகின்றது.

தலாய் லாமா குறித்த வலைத்தளங்கள், ஆபாச வலைத்தளங்கள், சீன மக்களாட்சிக் கட்சி, பிபிசி சீனம் உள்ளிட்ட பல தடை செய்யப்பட்ட தளங்களாகும். விக்கிப்பீடியாவும் பல முறை தடைசெய்யப்பட்டுள்ளது.

## மேர்கோள்கள்


பகுப்பு:சீனா
பெப் கார்டியோலா

**பெப் கார்டியோலா** (*Josep "Pep" Guardiola i Sala* ; பிறப்பு - சனவரி 18, 1971) என்பவர் எசுப்பானிய கால்பந்து மேலாளர் ஆவார்; இவர் தற்போது புன்டசுலீகா அணியான பேயர்ன் மியூனிக்-கின் தலைமைப் பயிற்சியாளராக இருக்கிறார்.  இவர் விளையாடும் நாட்களில் தடுப்பு நடுக்கள வீரராக இருந்தார்; தனது பெரும்பான்மையான தொழில்முறை ஆட்டவாழ்வை பார்சிலோனாவில் கழித்தார்.  இவர், ஐரோப்பியக் கோப்பையை வென்ற யோகன் கிரையொஃப்-பின் *கனவு அணி*-யின் முக்கியமான அங்கமாக இருந்தார்.  இவர் விளையாடிய மற்ற அணிகள்: இத்தாலியில் பிரெஸ்சியா மற்றும் ரோமா, கத்தார் நாட்டின் அல்-அஃகிலி, மற்றும் மெக்சிகோவின் டொரடோஸ் டி சினாலொஆ.  மெக்சிகோவில் விளையாடிய காலத்தில் மேலாளருக்கான பயிற்சிப் பள்ளியில் சேர்ந்தார்.  பன்னாட்டுப் போட்டிகளில் ஸ்பெயின் நாட்டுக்காக ஆடினார்; காத்தலோனியா அணிக்காக நட்புமுறைப் போட்டிகளிலும் ஆடியிருக்கின்றார்.

விளையாடுதலிலிருந்து ஓய்வு பெற்ற பிறகு *பார்சிலோனா பி* அணிக்குப் பயிற்சியாளரானார்.  2008-ஆம் ஆண்டில் ஃபிராங்க் ரைகார்டுக்குப் பிறகு பார்சிலோனா முதன்மை அணிக்கு மேலாளர் ஆனார்.  அவரது முதல் பருவத்தில் லா லீகா, கோபா டெல் ரே மற்றும் யூஈஎஃப்ஏ வாகையர் கூட்டிணைவு ஆகிய மூன்றையும் வென்றார்; அதன்மூலம் வாகையர் கூட்டிணைவை வென்ற மிக இளவயது மேலாளர் என்ற புகழுக்கு உரியவரானார்.  அதற்கடுத்த பருவத்தில், அதே ஆண்டில், எசுப்பானிய உன்னதக் கோப்பை, ஐரோப்பிய உன்னதக் கோப்பை, பிபா கழக உலகக் கோப்பை ஆகியவற்றையும் வென்றார்.  இதன்மூலம் ஆறு கோப்பைகளையும் ஒரே ஆண்டில் வென்ற முதல் மேலாளர் ஆனார்; பார்சிலோனா - அவ்வாறு வென்ற முதல் அணியானது.

செப்டம்பர் 8, 2011 அன்று *காத்தலோனியா* பாராளுமன்றத்தால் தங்கப் பதக்கம் வழங்கப்பட்டது; காத்தலோனியாவின் உயரிய பதக்கம் இதுவாகும்.  சனவரி 9, 2012 அன்று ஆண்களுக்கான கால்பந்தில் *2011 ஃபிஃபா உலகின் தலைசிறந்த பயிற்சியாளர்* விருதினை வென்றார்.  நான்கு ஆண்டுகளில் 14 கோப்பைகளை வென்ற பிறகு பார்சிலோனா அணியின் மேலாளர் பணியிலிருந்து விலகினார்.  ஒரு வருட ஓய்வுக்குப் பிறகு ஜெர்மனியின் புன்டசுலீகா அணியான பேயர்ன் மியூனிக் அணிக்கு மேலாளராக மூன்று பருவங்கள் இருந்தார்.  பேயர்ன் மியூனிக்கின் மேலாளராக இருந்த மூன்று பருவங்களிலும் செருமனியின் முதல்நிலை கால்பந்துக் கூட்டிணைவுத் தொடரான புன்டசுலீகாவினை வென்றார்.  2015-16-ஆம் பருவத்தின் இறுதியில், பேயர்ன் மியூனிக்குடனான தனது ஒப்பந்தம் முடிவுக்கு வந்தபிறகு, இங்கிலாந்து பிரீமியர் லீக் அணியான மான்செஸ்டர் சிட்டியின் மேலாளராக இணைந்தார்.

## மேலும் பார்க்க
*பார்சிலோனா கால்பந்துக் கழகம்

## குறிப்புதவிகள்

பகுப்பு:1971 பிறப்புகள்
பகுப்பு:காற்பந்தாட்ட மேலாளர்கள்
பகுப்பு:எசுப்பானிய கால்பந்தாட்ட வீரர்கள்
பகுப்பு:வாழும் மக்கள்
கோபா டெல் ரே

**கோபா டெல் ரே** (**Copa del Rey**, அரசரின் கோப்பை) என்பது எசுப்பானிய காற்பந்து அணிகளுக்காக ஒவ்வோராண்டும் நடத்தப்படும் கால்பந்துக் கோப்பைப் போட்டியாகும். ஜப்பானின் புகழ்மிக்க பேரரசரின் கோப்பை போன்று முடியாட்சியின் பெயரைக் கொண்டிருக்கும் காற்பந்துக் கோப்பையாகும்.

1903 ஆம் ஆண்டில் இக்கோப்பைப் போட்டி ஆரம்பிக்கப்பட்டது; ஆதலால், இதுவே மிகப் பழைமையான எசுப்பானிய காற்பந்துப் போட்டியாகும். பொதுவாக கோபா டெல் ரே வாகையர்கள் யூஈஎஃப்ஏ யூரோப்பா கூட்டிணைவுக்குத் தகுதிபெறுவர். கோப்பை வெற்றியாளர்கள் ஏற்கனவே யூஈஎஃப்ஏ வாகையர் கூட்டிணைவுக்குத் தகுதிபெற்றிருந்தால் இரண்டாம் இடம் பெறுவோர் யூரோப்பா கூட்டிணைவுக்குத் தகுதிபெறுவர்.

இக்கோப்பையின் தற்போதைய வெற்றியாளர்கள் அத்லெடிகோ மாட்ரிட் அணியினராவர்; இறுதிப் போட்டியில் ஒரே-நகர எதிரிகளான ரியல் மாட்ரிட் அணியினரை வென்று கோப்பையைக் கைப்பற்றினர்.  பார்சிலோனா அணியினரே இக்கோப்பையை வென்றிருக்கின்றனர்; அவர்கள் மொத்தமாக 26 முறையாக இதில் வாகையர் பட்டம் சூடியிருக்கின்றனர்.

## மேலும் பார்க்க
*லா லீகா
*எசுப்பானிய உன்னதக் கோப்பை

பகுப்பு:ஐரோப்பாவில் காற்பந்துப் போட்டிகள்
பகுப்பு:எசுப்பானியாவில் விளையாட்டு
சில்சார் விமான நிலையம்

**சில்சார் வானூர்தி நிலையம்** (Silchar Airport)  இந்தியாவின் அசாம் மாநிலத்தில் உள்ளது.  இந்த வானூர்தி நிலையம் 1944 ஆம் ஆண்டு ஆங்கிலேயர்களால் கட்டப்பட்டது. இந்நிலையம் *பாரைல்* மலைத்தொடரின் (Barail range) அடிவாரத்தில் அமைந்துள்ளது. இது இந்தியாவின் வடகிழக்குப் பகுதியின் கவுகாத்தி, அகர்தலா, இம்பாலுக்கு அடுத்தபடியாக நான்காவது முக்கியமான வானூர்தி நிலையம் ஆகும். ஆண்டிற்கு 2,30,000 பயணிகளைக் கையாளுகிறது.

## சேவைகள்

## மேற்கோள்கள்

பகுப்பு:அசாமில் உள்ள வானூர்தி நிலையங்கள்‎

பகுப்பு:இந்திய வான்படைத் தளங்கள்
அத்லெடிகோ மாட்ரிட்

**அத்லெடிகோ மாட்ரிட்** (**Atlético Madrid** , எளிமையாக Atlético -அத்லெடிகோ ) என்பது எசுப்பானியாவின் லா லீகா கூட்டிணைவில் பங்குபெறும் கால்பந்துக் கழகமாகும்.  இதன் அமைவிடம் மாட்ரிட், ஸ்பெயின் ஆகும்.  அத்லெடிகோ மாட்ரிட் 9 முறை லா லீகா-வினை வென்றுள்ளது; 1996-ல் வென்ற இரட்டையும் இதில் அடங்கும்.  கோபா டெல் ரேவினை (அரசரின் கோப்பை) 10 முறை வென்றுள்ளனர்.  மேலும் 1 எசுப்பானிய உன்னதக் கோப்பையும் 3 ஈவா துயர்த்தே கோப்பையும் வென்றுள்ளனர்.  ஐரோப்பாவில், 1962-ல் யூஈஎஃப்ஏ கோப்பை வெற்றியாளர்கள் கோப்பையை வென்றுள்ளனர்; 1974-ஆம் ஆண்டு ஐரோப்பியக் கோப்பையில் இரண்டாம் இடம் பெற்றனர்.  மேலும், யூரோப்பா கூட்டிணைவை 2010 மற்றும் 2012 ஆகிய ஆண்டுகளில் வென்றுள்ளனர்; யூஈஎஃப்ஏ உன்னதக் கோப்பையை 2010 மற்றும் 2012-ஆம் ஆண்டுகளில் கைப்பற்றியிருக்கின்றனர்.

தற்போது 54,960 பார்வையாளர்கள் கொள்ளளவு கொண்ட *விசென்டே கால்தெரான் மைதானத்தில்* (Vicente Calderón) தன்னிடப் போட்டிகளை ஆடி வரும் இவர்கள், 2015-ஆம் ஆண்டில் 70,000 பார்வையாளர்கள் கொள்ளளவு உடைய *லா பெய்னேட்டா மைதானத்துக்கு* (Estadio La Peineta) இடம்பெயர இருக்கின்றனர்.

எசுப்பானியாவில் அதிக ஆதரவாளர்கள் கொண்ட கால்பந்துக் கழகங்களில் ரியல் மாட்ரிட் மற்றும் பார்சிலோனா-வுக்கு அடுத்து அத்லெடிகோ மூன்றாமிடம் பெறுகின்றனர்.  மேலும் உலகிலேயே பெரும் விளையாட்டுக் கழகங்களில் ஒன்றாகவும் உள்ளது; 65,000 பேர் பருவ நுழைவுச்சீட்டு கொண்ட ஆதரவாளர்கள் உள்ளனர்.

இவர்கள் இருக்கும் அதே நகரத்தில் இருக்கும் காரணத்தினால் இவர்களுக்கும் ரியல் மாட்ரிட் அணிக்கும் இடையே பெருத்த போட்டி காலாகாலமாக இருந்து வந்திருக்கிறது.

## மேலும் பார்க்க
*லா லீகா

## குறிப்புதவிகள்

பகுப்பு:எசுப்பானிய காற்பந்தாட்டக் கழகங்கள்
விண்ணேற்பு அடைந்த அன்னை மரியா பெருங்கோவில் (செக்கந்திராபாத்)

thumbnail|விண்ணேற்பு அடைந்த அன்னை மரியா பெருங்கோவிலின் தற்போதய தோற்றம்

 
**விண்ணேற்பு அடைந்த அன்னை மரியா பெருங்கோவில்** (*Basilica of Our Lady of the Assumption*) என்பது இந்தியாவின் ஆந்திரப் பிரதேசம் மாநிலத்தில் செக்கந்திராபாத் நகரில் அமைந்துள்ள சிறப்புமிக்க கத்தோலிக்க வழிபாட்டு இடம் ஆகும்.

## அமைவிடம்

இக்கோவில் செக்கந்திராபாத் நகரில் சரோஜினி நாயுடு சாலையில் உள்ளது. இக்கோவில் கட்டப்படுவதற்கு அடித்தளம் அமைத்தவர்கள் ஆயர் காரூ என்பவரும் அருள்தந்தை டானியேல் மர்ஃபி என்பவரும் ஆவர். இக்கோவில் 1854இல் கட்டி முடிக்கப்பட்டது. முன்னாள்களில் இக்கோவில் ஐதாராபாத் உயர்மறைமாவட்டத்தின் முதன்மைக் கோவிலாக இருந்தது. ஆனால் 1886இல் இது அந்நிலையை இழந்தது.

1871ஆம் ஆண்டில் சில கன்னியர் இத்தாலியின் தூரின் நகரிலிருந்து இங்கு வந்து ஒரு பள்ளிக்கூடம் தொடங்கி நடத்தினர். அது புனித அன்னா பள்ளிக்கூடம் என்று அழைக்கப்படுகிறது.

## பெருங்கோவில் நிலைக்கு உயர்த்தப்படல்

திருத்தந்தை பதினாறாம் பெனடிக்ட் இக்கோவிலை 2008, நவம்பர் 7ஆம் நாள் இணைப் பெருங்கோவில் (:en:minor basilica) என்னும் நிலைக்கு உயர்த்தினார்.

## கோவிலின் சிறப்புகள்

புனித அன்னை மரியா கோவில் செக்கந்திராபாத் நகரில் முக்கியமான வரலாற்றுச் சின்னங்களுள் ஒன்று. இதன் கலைப்பாணி “இந்திய-கோத்திக்” ஆகும். இதன் வளைவுக் கட்டுகளும், தாங்கு தூண்களும் தனிச் சிறப்புடையன. 

இக்கோவிலில் மைய பீடம் தவிர இரு பக்கங்களிலும் புனிதர்களுக்கு அர்ப்பணிக்கப்பட்ட பல துணைப் பீடங்கள் உள்ளன. மேலும் 1901இல் இத்தாலியிலிருந்து கொண்டுவரப்பட்ட மூன்று பெரிய மணிகள் இக்கோவிலுக்குச் சிறப்பூட்டுகின்றன.

## வெளி இணைப்புகள்
புனித மரியா கோவில், செக்கந்திராபாத் 

பகுப்பு:இந்தியாவில் உள்ள பசிலிக்காக்கள்‎
பகுப்பு:ஆந்திராவில் உள்ள கிறித்தவப் பெருங்கோவில்கள்
பகுப்பு:ஐதராபாத் இராச்சியம்
இந்திய மொழிகளின் நடுவண் நிறுவனம்

**இந்திய மொழிகளின் நடுவண் நிறுவனம்** (En: Central Institutue of Indian Languages) இந்திய அரசின் மனிதவள மேம்பாட்டு அமைச்சகம், உயர்கல்வித் துறையின் கீழ் கர்நாடக மாநிலம், மைசூரில் செயல்படும் நிறுவனம் ஆகும். இந்திய மொழிகளின் நடுவண் நிறுவனம், 1981 முதல் இந்திய அரசு மொழிகள் மற்றும் சிறுபாண்மை மொழிகளின் மேம்பாட்டிற்காகவும் பயிற்றுவிக்கவும் செயல்படுகிறது..

## மண்டலங்கள்

இந்திய மொழிகளின் வளர்ச்சி மற்றும் ஆய்வுப்பணிக்காக இந்நிறுவனம் இந்தியாவில் ஐந்து மண்டலங்களில் செயல்படுகிறது. இந்நிறுவனத்தின் மண்டலங்களும் பயிற்றுவிக்கும் மொழிகளும்:
# தென் மண்டல மொழிகளின் மையம், மைசூர், கர்நாடக மாநிலம் : தமிழ், கன்னடம், தெலுங்கு மற்றும் மலையாள மொழிகள்.
# கிழக்கு மண்டல மொழிகளின் மையம், புவனேசுவரம், ஒரிசா மாநிலம்: வங்காள மொழி, மைதிலி மொழி, ஒடியா மொழி மற்றும் சந்தாலி மொழிகள்.
# வட மண்டல மொழிகளின் மையம், பாட்டியாலா, பஞ்சாப் மாநிலம்: டோக்ரி, காஷ்மீரி மொழி, பஞ்சாபி மொழிமற்றும் உருது மொழிகள்.
# மேற்கு மண்டல மொழிகளின் மையம், புனே, மகாராஷ்டிர மாநிலம்: குஜராத்தி, இராஜஸ்தானி, கொங்கணி மொழி, மராத்தி மற்றும் சிந்தி மொழிகள்.
# வடகிழக்கு மண்டல மொழிகளின் மையம், குவஹாத்தி, அசாம் மாநிலம்: அசாமிய மொழி, போடா, மணிப்புரி மற்றும் நேபாளி மொழிகள்.

## மையங்கள்
இந்திய அரசு மொழிகள் மற்றும் சிறுபாண்மை மொழிகளின் வளர்ச்சிக்காக, இந்திய மொழிகள் நடுவண் நிறுவனம் ஏழு மையங்கள்களை நிறுவியுள்ளது:
# இந்திய பாரம்பரிய மொழிகளுக்கான மையம்
# மலைவாழ் இன மொழிகள், சிறு மொழிகள், அழிவுறும் நிலையில் உள்ள மொழிகள் மற்றும் மொழிகளுக்கான கொள்கை வகுத்தல் தொடர்பான மையம்.
# இந்திய மொழிகள் தொடர்பான அகராதியியல், நாட்டுப்புறவியல், இலக்கியம், மொழிபெயர்ப்பு தொடர்பான படிப்புகள் மையம். 
# இந்திய மொழிகளின் படிப்பறிவு தொடர்பான படிப்புகள் மையம். 
# இந்திய மொழிகளின் வளர்ச்சி தொடர்பான ஆய்வுக்கூடம் மற்றும் மதிப்பாய்வு மையம். 
# இந்திய மொழிகளின் வளர்ச்சிக்கு  தேவையான கருவிகளை உற்பத்தி செய்தல், நூல்கள் வெளியீடு மற்றும் விற்பனை மையம். 
# அனைத்து இந்திய மொழிகளுக்கான செய்தித் தொடர்பு மையம்.

## செம்மொழிகள் ஆய்வு மையம்
இந்நிறுவனம் தமிழ், தெலுங்கு மற்றும் கன்னட செம்மொழிகளை ஆய்வு செய்வதற்கு ஒரு ஆய்வு மையம் நடத்துகிறது.

## இந்நிறுவனம் வழங்கும் விருதுகள்
சிறுபான்மை இன மக்களின் மொழி வளர்ச்சிக்காக, சிறுபான்மை இனத்தவர் எழுதிய சிறப்பான நூல்களுக்கு பாஷா பாரதி சம்மன் எனும் பெயரில் பணத்துடன் கூடிய விருதுகள் வழங்கிச் சிறப்பு செய்கிறது.

## இணையவழிக் கல்வி
தமிழ் மொழி, வங்காள மொழி, மற்றும் கன்னட மொழியில் இணையவழிக் கல்வி படிப்புகள் நடத்துகிறது

## அடிக்குறிப்புகளும் மேற்கோள்களும்

## வெளி இணைப்புகள்
* இந்திய மொழிகளின் நடுவண் நிறுவனத்தின் இணையதளம்
* இந்திய அரசின் உயர்கல்வித் துறையின் இணைய தளம்

பகுப்பு:கல்வியியல்
பகுப்பு:இந்திய மொழிகள்
பகுப்பு:இந்திய ஆய்வுக் கழகங்கள்
பகுப்பு:ஆய்வு நிறுவனங்கள்
யூஈஎஃப்ஏ உன்னதக் கோப்பை

**யூஈஎஃப்ஏ உன்னதக் கோப்பை** (**UEFA Super Cup**) என்பது ஒவ்வொரு ஆண்டும் யூஈஎஃப்ஏ-வினால் நடத்தப்படும் போட்டியாகும்; இது அவ்வாண்டின் யூஈஎஃப்ஏ வாகையர் கூட்டிணைவு வெற்றியாளருக்கும் யூஈஎஃப்ஏ யூரோப்பா கூட்டிணைவு வெற்றியாளருக்கும் இடையே நடத்தப்படும்.  பொதுவாக ஐரோப்பிய நாடுகளின் கூட்டிணைவுகள் ஆரம்பிக்கும் காலத்தில், ஆகத்து மாத இறுதியில், குறிப்பாக வெள்ளிக்கிழமையன்று நடத்தப்படும்.

1972-லிருந்து 1999-வரை ஐரோப்பியக் கோப்பை/யூஈஎஃப்ஏ வாகையர் கூட்டிணைவு வெற்றியாளருக்கும் ஐரோப்பிய கோப்பை வெற்றியாளர்கள் கோப்பை/யூஈஎஃப்ஏ கோப்பை வெற்றியாளர்கள் கோப்பை வெற்றியாளருக்கும் இடையே இந்த *உன்னதக் கோப்பைப் போட்டி* நடத்தப்பட்டது.  யூஈஎஃப்ஏ கோப்பை வெற்றியாளர்கள் கோப்பை - போட்டி நடத்துவது நிறுத்தப்பட்ட பிறகு, வாகையர் கூட்டிணைவு வெற்றியாளருக்கும் *யூஈஎஃப்ஏ கோப்பை* வெற்றியாளருக்கும் இடையே உன்னதக் கோப்பை-போட்டி நடத்தப்பட்டது; 2009-ஆம் ஆண்டில் *யூஈஎஃப்ஏ கோப்பை*யானது *[[யூஈஎஃப்ஏ யூரோப்பா கூட்டிணைவு]]* என்று பெயர் மாற்றப்பட்டது.

தற்போதைய வெற்றியாளர்கள் செருமனியின் பேயர்ன் மியூனிச் அணியாகும்.  ஐரோப்பிய உன்னதக் கோப்பையை அதிகமுறை வென்றவர்கள் எனும் சாதனைக்கு சொந்தக்காரர்கள் இத்தாலியின் ஏசி மிலான் அணியாகும்.

## மேலும் பார்க்க
*யூஈஎஃப்ஏ வாகையர் கூட்டிணைவு
*யூஈஎஃப்ஏ யூரோப்பா கூட்டிணைவு

பகுப்பு:ஐரோப்பாவில் காற்பந்துப் போட்டிகள்
ஞானேந்திரியங்கள்

**ஞானேந்திரியங்கள்**  வெளி உலக பொருட்களைக் குறித்த அறிவை நமக்கு தரும் உடல் உறுப்புகள் ஞானேந்திரியங்கள் ஆகும். கண், காது, மூக்கு, நாக்கு, மற்றும் தோல் ஆகிய உடல் உறுப்புக்களின் மூலம் வெளி உலக அறிவை நாம் அடைவதால், இந்த உடலுறுப்புக்களுக்கு சமசுகிருத மொழியில் ஞானேந்திரியங்கள் என்று அழைக்கப்படுகிறது. இந்த சட உறுப்புகளான காதின் மூலம் ஒலியும், தோல் மூலம் தொடு உணர்வும், கண் மூலம் வெளிப்புற காட்சிகளும், நாக்கின் மூலம் சுவையுணர்வும், மூக்கின் மூலம் மணம் எனும் ஐந்து உணர்வுகள் நமக்கு கிடைப்பதால் இவ்வுறுப்புக்களை ஞானேந்திரியங்கள் என்பர்.

## இதனையும் காண்க
* கர்மேந்திரியங்கள் 

## நூல் உதவி
*வேதாந்த சாரம், சுலோகம் 63, நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.

பகுப்பு:சாங்கியம்
கர்மேந்திரியங்கள்

**கர்மேந்திரியங்கள்** அல்லது **செயற்கருவிகள்**  வாக்கு, கைகள், கால்கள், உடற்கழிவுகளை வெளியே தள்ளும் உறுப்புகள் (குதம் மற்றும் சிறுநீர் குழாய்), மற்றும் பிறப்புறுப்புக்கள் ஆகிய ஐந்தும் கர்மேந்திரியங்கள் (செயற்கருவிகள்) என சமசுகிருத மொழியில் அழைப்பர்.

## இதனையும் காண்க

*ஞானேந்திரியங்கள்
## உசாத்துணை
*வேதாந்த சாரம்: சுலோகம் 75, நூலாசிரியர் ஸ்ரீசதானந்தர், வெளியீடு, ஸ்ரீஇராமகிருஷ்ண மடம் சென்னை.

பகுப்பு:சாங்கியம்
ஏசுசல்பேம் பொட்டாசியம்

**ஏசுசல்பேம் பொட்டாசியம்** என்பது ஒரு கலோரியற்ற சர்க்கரைப் பதிலீடு அல்லது செயற்கை இனிப்பூட்டி ஆகும். இதை ஏசுசல்பேம் K அல்லது ஏசு K என்றும் அழைப்பது உண்டு. இங்கே K பொட்டாசியத்தின் குறியீடு ஆகும். இது "சனெட்" (Sunett), "சுவீட் ஒன்" (Aweet One) ஆகிய வணிகப் பெயர்களில் விற்பனைக்கு உள்ளது. ஐரோப்பிய ஒன்றிய நாடுகளில் E950 என்னும் E எண்ணால் இது அறியப்படுகிறது. 1967 ஆம் ஆண்டில் செருமன் வேதியியலாளரான கார்ல் கிளாசு (Karl Clauss) என்பவர் தற்செயலாக இதைக் கண்டுபிடித்தார். வேதியியல் அமைப்பில் ஏசுசல்பேம் பொட்டாசியம், 6-மீதைல்௧-1,2,3-ஒட்சாதியாசைன்-4(3H)-வன் 2,2-ஈரொட்சைடு என்னும் பொட்டாசிய உப்பு ஆகும். இது C4H4KNO4S என்னும் மூகக்கூற்றுச் சூத்திரத்தைக் கொண்ட வெண்ணிறப் படிகத் தூள். இதன் மூலக்கூற்று நிறை 201.24கி/மோல்.

## குறிப்புகள்

## இவற்றையும் பார்க்கவும்
* சர்க்கரைப் பதிலீடு

## வெளியிணைப்புகள்
* Joint FAO/WHO Expert Committee on Food Additives evaluation monograph of Acesulfame Potassium 

பகுப்பு:இனிப்பூட்டிகள்
எசுப்பானிய உன்னதக் கோப்பை

**எசுப்பானிய உன்னதக் கோப்பை** (**Supercopa de España**, Supercup of Spain) என்பது எசுப்பானியாவில் நடத்தப்படும் கால்பந்துப் போட்டியாகும்.  இது லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்படுகிறது.

பார்சிலோனா அணி 11 முறை வென்றுள்ளது (அதிகபட்சம்), அதற்கடுத்து ரியல் மாட்ரிட் அணி 9 முறை வென்றுள்ளது.

## வரலாறு
தற்போதைய வடிவில் இப்போட்டி 1982-முதல் இருக்கிறது.  1940-க்கும் 1953-க்கும் இடையே எசுப்பானிய கூட்டிணைவு வாகையருக்கும் கூட்டிணைவுக் கோப்பை வெற்றியாளருக்கும் பலவகை பெயர்களில் போட்டிகள் நடத்தப்பட்டன.

1940-இல் இதன் பெயர் *[[ஈவா துயர்த்தே கோப்பை|வாகையர் கோப்பை]]* (Copa de Campeones) ஆகும்.  ஆனால், இப்போட்டி 1945-வரை நடத்தப்படவில்லை; 1945-ஆம் ஆண்டில் அர்ஜென்டினாவின் தூதர், எசுப்பானிய இராணுவ அரசுடன் இருந்த நட்புறவின் காரணமாக *கோபா டி ஓரோ அர்ஜென்டினா* (Copa de oro Argentina) கோப்பையை வழங்கியதன் பின்னரே நடத்தப்பட்டது.  1947-ஆம் ஆண்டில் *[[ஈவா துயர்த்தே கோப்பை]]*-யென்ற (Copa Eva Duarte) பெயருடன் ஆண்டுக்கொருமுறை நடத்தப்படும் போட்டியாக செயல்பட ஆரம்பித்தது; செப்டம்பர்-திசம்பர் மாதங்களில் நடத்தப்பட்டது, இறுதிப் போட்டி ஒற்றைப் போட்டியாக நடத்தப்பட்டது.

## குறிப்புதவிகள்

பகுப்பு:ஐரோப்பாவில் காற்பந்துப் போட்டிகள்
பகுப்பு:எசுப்பானியாவில் விளையாட்டு
ஈவா துயர்த்தே கோப்பை

**ஈவா துயர்த்தே கோப்பை** (Copa Eva Duarte) என்பது எசுப்பானிய அரச கால்பந்துக் கூட்டமைப்பினால் நடத்தப்பட்ட கால்பந்துப் போட்டியாகும்; இது லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்பட்டது.  1940-இல் இப்போட்டி *வாகையர் கோப்பை* - *Copa de Campeones* என்ற பெயருடன் இருந்தது; ஆனால், 1945 வரை நடத்தப்படவில்லை.  1945-இல் அர்ஜென்டினாவின் தூதர் எசுப்பானிய இராணுவ அரசுடன் இருந்த நல்லுறவின் சின்னமாக *கோபா டி ஓரோ அர்ஜென்டினா* ("Copa de Oro Argentina") என்ற கோப்பையை பரிசளித்தார், அதன்பின்னர் போட்டிகள் நடத்தப்பட்டன.  ஆயினும், இவை அதிகாரபூர்வமான போட்டிகள் அல்ல.

1947-ஆம் ஆண்டில் *கோபா ஈவா துயர்த்தே டி பெரோன்* ("Copa Eva Duarte de Perón") என்று அதிகாரபூர்வமாக எசுப்பானிய கால்பந்துக் கூட்டமைப்பினால் போட்டி ஆரம்பிக்கப்பட்டது; இது ஆண்டுக்கொரு முறை நடத்தப்படும் வண்ணம் செயல்பட்டது.  செப்டம்பர்-திசம்பர் மாதங்களுக்கிடையே இப்போட்டி நடத்தப்பட்டது; இறுதிப் போட்டி ஒற்றைப் போட்டியாக நடத்தப்பட்டது.  இக்கோப்பையே தற்போதைய எசுப்பானிய உன்னதக் கோப்பைக்கு முன்னோடியாகும்.

## ஈவா துயர்த்தே கோப்பைக்கு முன்னோடிகள்

## ஆண்டுவாரியாக ஈவா துயர்த்தே கோப்பை வெற்றியாளர்கள்

 1952 மற்றும் 1953-ஆகிய இரு ஆண்டுகளில் லா லீகா மற்றும் கோபா டெல் ரே ஆகிய இரண்டையும் வென்றதால் பார்சிலோனா அணிக்கு *ஈவா துயர்த்தே கோப்பை* வழங்கப்பட்டது.

## அணிகள் வென்ற ஈவா துயர்த்தே கோப்பைப் பட்டங்கள்

## மேற்கோள்கள்

பகுப்பு:ஐரோப்பாவில் காற்பந்துப் போட்டிகள்
பகுப்பு:எசுப்பானியாவில் விளையாட்டு
பஞ்ச பிராணன்

**பிராணன்**  (Prana) பிராணன், அபானன், வியானன், உதானன், சமானன், ஆகியவைகளே ஐந்து பிராணன்கள் (வாயுக்கள்) ஆகும்.

## பிராணன்
மேல் நோக்கிச் செல்வதும் மற்றும் மூக்கின் நுனியிலிருக்கும் வாயுவிற்குப் பிராணன் என்பர்.

## அபானன்
கீழ் நோக்கிச் செல்லும் (நாபிக் கமலத்திலிருந்து) மற்றும் குதம் போன்ற இடங்களில் உள்ள வாயுவிற்கு அபானன் என்று பெயராகும். பிறப்புறுப்புக்களில் இவ்வாயு இருக்கும். நம் உடலில் கழிவுப் பொருட்கள் வெளியேற்றுவதற்கும் இந்த வாயுதான் காரணமாக உள்ளது.

## வியானன்
உடலிருந்து எல்லாப் பக்கங்களிலிருந்து செல்கின்ற மற்றும் உடலில் எல்லாப் பக்கங்களிலும் உள்ள வாயுவிற்கு (உயிர்ச் சத்திற்கு) வியானன் என்று பெயர்.
`எது பிராணன் – அபானன்களின் இடையே உள்ளதோ அது வியானன் எனும் வாயு ஆகும். அக்கினியை கடைதல், இலக்கை நோக்கிப் பாய்தல், உறுதியாக உள்ள வில்லை வளைத்தல் போன்ற மிகவும் முயற்சியுடன் செய்ய வேண்டியுள்ள  வேறு செயல்களை மூச்சு விடாமல், மூச்சை இழுத்துக் கொள்ளாமல் செய்கிறான்` என சாந்தோக்கிய உபநிடதத்தில் (சுலோகம் 1. 3. 3 மற்றும் 5) கூறப்பட்டுள்ளது.

## உதானன்
மேல் நோக்கிச் செல்லும் மற்றும் வெளியிலும் செல்லும் தன்மையுடையது உதானன் எனும் வாயு. இது தொண்டையில் நிலை பெற்றுள்ளது. உடலைவிட்டு உயிர் பிரிந்து செல்லும் பொழுது உதவிபுரியும் (உயிர் சத்திற்கு) உதானன் என்று பெயர்.

மரணம் ஏற்படும் பொழுது சீவன் (உயிர்), உடலைவிட்டு வெளியேறுவதற்கு உத்கிரமணம் அல்லது உத்கிராந்தி என்று பெயராகும்.  சீவன் (உயிர்) கண் போன்ற எந்த துவாரத்தின் மூலமாகவும் வெளியேறலாம். இருப்பினும் தொண்டையானது பொதுவாக சீவன் (உயிர்) உடலை விட்டு வெளியேறும் இடமாக உள்ளது.

## சமானன்
சமானன் எனும் இவ்வாயு உடலின் நடுப்பகுதியில் உள்ளது. உண்ட உணவையும் குடித்த நீர் போன்றவற்றை சமமாக்க் கலந்து உணவை செரிக்க வைக்க உதவும் இவ்வாயுவை சமானன் என்பர்.

மனம் - உறக்கம் - நரம்பியல் சார்ந்த மூளையின் இயக்கங்களில், பாதிப்பின்றிப் பணியாற்ற உதவும் சடாமாஞ்சில், வாலுளுவை, நீர்ப்பிரம்மி, சங்கு புஷ்பம் முதலான மூலிகைகள் சித்த மருத்துவத்தில் உண்டு.﻿﻿

### உப பஞ்ச பிராணன்கள்
சாங்கியக் கோட்பாளர்கள் நாகன், கூர்மன், கிருகலன், தேவதத்தன், தனஞ்செயன் என்னும் வேறு ஐந்து வாயுக்கள் உள்ளன என்பர். அவற்றில் நாகன் என்பது வாந்தி அல்லது ஏப்பத்தை உண்டாக்குகிறது. கூர்மன் எனும் வாயு கண்ணிமைகளை மூடித் திறக்குமாறு செய்கிறது. கிருகலன் எனும் வாயு தும்மலை ஏற்படுத்துகிறது. தேவதத்தன் எனும் வாயு கொட்டாவி விடுமாறு செய்கிறது. தனஞ்செயன் எனும் வாயு உடலை நன்கு வளர்க்க உதவுகிறது.

சாங்கியர்கள் கூறும் இந்த ஐந்து வாயுக்களும் முன்பு கூறிய பஞ்ச பிராணன்களிலேயே அடக்கமாகி உள்ளன. நாகன் எனும் வாயு உதானன் எனும் வாயுவிலும், கூர்மன் எனும் வாயு வியானன் எனும் வாயுவிலும், கிருகலன் எனும் வாயு சமானன் எனும் வாயுவிலும், தேவதத்தன் எனும் வாயு அபானன் எனும் வாயுவிலும், தனஞ்செயன் எனும் வாயு மீண்டும் சமானன் எனும் வாயுவிலும் அடக்கமாகி உள்ளன.
## இதனையும் காண்க
* தன்மாத்திரைகள்

## நூல் உதவி
* வேதாந்த சாரம், சுலோகம் 78 முதல் 87 முடிய, நூலாசிரியர், ஸ்ரீசதானந்தர், வெளியீடு, இராமகிருஷ்ண மடம், சென்னை.

## வெளி இணைப்புக்ள்
* http://sankaara.blogspot.in/2009/04/pancha-prana.html 
* http://sacred-earth.typepad.com/yoga/2008/07/prana-vayu-five-vital-forces.html
* http://media.himalayaninstitute.org/pdf/yi_5_prana_vayus.pdf 

பகுப்பு:யோகக் கலை
அத்லெடிக் பில்பாஓ

**அத்லெடிக் கிளப்** (**Athletic Club**), பொதுவாக **அத்லெடிக் பில்பாஓ** (**Athletic Bilbao**) என்று அறியப்படுகின்ற, கால்பந்துக் கழகமானது ஸ்பெயின் நாட்டின் பில்பாஓ நகரில் அமைவிடமாகக் கொண்டது.  இக்கழகம் எசுப்பானியாவில் பொதுவாக *சிங்கங்கள்* (Los Leones) என்றும் அறியப்படுகிறது.  

1929-ஆம் ஆண்டில் லா லீகா தொடங்கப்பட்டதிலிருந்து அதில் பங்கேற்றுவருகிறது.  லா லீகா வாகையர் பட்டத்தை எட்டு முறை கைப்பற்றியுள்ளது.  ஒட்டுமொத்த லா லீகா வரலாற்றில் பெற்ற புள்ளிகளின் அடிப்படையில், நான்காம் இடம் பெறும் கழகமாக இருக்கிறது.  மேலும், லா லீகா-வின் ஆரம்பத்திலிருந்து அதில் பங்கேற்கும் கழகமாகவும், அதிலிருந்து தரக்குறைப்பு செய்யப்படாத மூன்று கழகங்களுள் ஒன்றாகவும் விளங்குகிறது; தகுதிக் குறைப்பு செய்யப்படாத மற்ற இரு கழகங்கள் பார்சிலோனா மற்றும் ரியல் மாட்ரிட் ஆகியவையாகும்.  இக்கழகம் பெண்களுக்கான அணி ஒன்றையும் கொண்டது; பெண்களுக்கான முதல்தர கால்பந்துக் கூட்டிணைவில் நான்கு முறை வாகையர் பட்டத்தை அவ்வணி கைப்பற்றியிருக்கிறது.

தமது அமைவிட மக்களின் விளையாட்டு வீரர்களையே பெரும் அளவில் பயன்படுத்துவது, இக்கழகத்தின் முக்கியமான பண்புகளில் ஒன்று ஆகும்; அதாவது, இக்கழகம் **பாஸ்க்** இன வீரர்களையே பெருமளவில் கொண்டிருக்கும்.  எசுப்பானியாவின் பாஸ்க் பகுதி, மற்றும் ஃப்ரான்சின் தென் பகுதிகளில் இருக்கும் பாஸ்க் இன வீரர்களை வாங்கிப் பயன்படுத்துவது இக்கழகத்தின் வழக்கமாகும்.  அதைத் தவிர்த்து, தமக்கென தனியான இளையோர் பயிற்றுவிப்புக் கழகத்தையும் கொண்டிருக்கிறது.  தமது இன வீரர்களைப் பயன்படுத்தும் இப்பண்பினால் அதற்குப் பெரும் ஆதரவும் உள்ளது, எதிர்ப்பும் உள்ளது.  தமது பயிற்றுவிப்புக் கழக வீரர்களை முதல்தர வீரர்களாக உருவாக்குவதிலும், கழக பற்றுறுதிக்காகவும் பெருமளவு புகழப்படுகிறது.  எசுப்பானியாவில் தொழில்முறை கழகங்களில் விளையாட்டு நிறுவனமாக அல்லாத நான்கு கழகங்களில் *அத்லெடிக் கிளப்* ஒன்றாகும்; மற்றையவை பார்சிலோனா, ரியல் மாட்ரிட் மற்றும் ஒசசூனா.  இக்கழகங்களின் உறுப்பினர்கள் மற்றும் ஆதரவாளர்களே உரிமையாளர்களாகவும் நிர்வகிப்பவராகவும் இருக்கின்றனர். 

## மேலும் பார்க்க
*லா லீகா

## குறிப்புதவிகள்

பகுப்பு:எசுப்பானிய காற்பந்தாட்டக் கழகங்கள்
எசுப்பானிய அரச கால்பந்துக் கூட்டமைப்பு

**எசுப்பானிய அரச கால்பந்துக் கூட்டமைப்பு** (**The Royal Spanish Football Federation**, Spanish: Real Federación Española de Fútbol, RFEF) என்பது எசுப்பானிய நாட்டில் கால்பந்து நிர்வாகத்திற்கான அதிகாரபூர்வ கூட்டமைப்பாகும்.  இதன் தலைமையகம் மாட்ரிட் நகரில் அமைந்துள்ளது.

இது தேசிய அளவில் முதல்நிலை கால்பந்துக் கூட்டிணைவு, இரண்டாம் நிலை கால்பந்துக் கூட்டிணைவு மற்றும் பல கோப்பைக்கான போட்டிகளையும் நடத்துகிறது.  மேலும் பிராந்திய கால்பந்துக் கூட்டமைப்புகளோடு இணைந்து இன்னும் அடிப்படையான கூட்டிணைவுத் தொடர்களையும் நடத்துகிறது.

ஆண்கள், பெண்கள் மற்றும் இளையோருக்கான எசுப்பானியா தேசிய காற்பந்து அணியைத் தேர்ந்தெடுத்து நிர்வகிப்பது இதன் பொறுப்பாகும்.

## போட்டிகள்

எசுப்பானிய அரச கால்பந்துக் கூட்டமைப்பு பல்வேறு போட்டிகளை ஏற்பாடு செய்து நிர்வகிக்கிறது.  அவை பின்வருமாறு:
*லா லீகா
*தேசிய கோப்பைகள்:
**கோபா டெல் ரே
**எசுப்பானிய உன்னதக் கோப்பை
**கூட்டமைப்புக் கோப்பை
*பெண்களுக்கான போட்டிகள்:
**முதல்நிலை கூட்டிணைவு - பெண்கள்
**இரண்டாம்நிலை கூட்டிணைவு - பெண்கள்
**டி ல ரெய்னா கோப்பை - Copa de la Reina 
மற்றும்
இளையோருக்கான பல்வேறு கால்பந்துப் போட்டிகள்.

## குறிப்புதவிகள்

பகுப்பு:கால்பந்தாட்ட அமைப்புகள்
சிதறல் படம்

[thumb|240px|Waiting time between eruptions and the duration of the eruption for the [Old Faithful Geyser in யெல்லோஸ்டோன் தேசியப் பூங்கா, வயோமிங், USA. This chart suggests there are generally two "types" of eruptions: short-wait-short-duration, and long-wait-long-duration.]]
**சிதறல் படம்** (scatter plot) என்பது ஒரு கணித வரைபடம் ஆகும். இது இரு மாறிகள் கொண்ட ஒரு தரவின் போக்கினைக் குறிக்கும் கார்ட்டீசியன் தள வரைடம். இப்படம் தரவின் இரு மாறிகளுக்கிடையே  உள்ள ஒட்டுறவு (correlation) அல்லது தொடர்புப் போக்கைப் (regression) புரிந்துகொள்ளப் பயன்படுகின்றது.

## மேற்கோள்கள்

பகுப்பு:புள்ளியியல் விளக்கப்படங்கள்
உருகுவை தேசிய காற்பந்து அணி

**உருகுவை தேசிய கால்பந்து அணி** பன்னாட்டு கால்பந்துப் போட்டிகளில்  உருகுவை சார்பாக விளையாடும் தேசிய அணியாகும். இதனை  உருகுவையில் கால்பந்தாட்டத்தைக் கட்டுப்படுத்தி வரும் உருகுவை கால்பந்துச் சங்கம் நிர்வகிக்கிறது. தற்போதைய முதன்மை பயிற்றுனராக ஆசுகார் தபரேசு உள்ளார். உருகுவையின் அணி கால்பந்து இரசிகர்களால் ***La Celeste*** (வான்வெளி நீலத்தவர்) அல்லது ***Charrúas*** எனக் குறிப்பிடப்படுகின்றது.

உருகுவே  2011 அமெரிக்கக் கோப்பையை வென்று தற்போதைய வாகையாளர்களாக விளங்குகின்றனர்.  கோபா அமெரிக்கா கோப்பையை 15 முறை கைப்பற்றி சாதனை படைத்துள்ளனர்.  உலகக்கோப்பையை, 1930ஆம் ஆண்டில் போட்டி நடத்தும் நாடாகவும் 1950ஆம் ஆண்டிலுமாக இருமுறை வென்றுள்ளனர்.  ஒலிம்பிக் விளையாட்டுக்களில் 1924ஆம் ஆண்டிலும் 1928ஆம் ஆண்டிலுமாக இருமுறை வென்றுள்ளனர். மொத்தமாக 20 அலுவல்முறை பன்னாட்டு வெற்றிகளை பெற்றுள்ள உருகுவை மிகுந்த பன்னாட்டு விருதுகளை வென்ற நாடாக சாதனை படைத்துள்ளது. உருகுவை 3.25 மில்லியன் மக்கள்தொகை கொண்ட சிறிய நாடு என்கையில் இச்சாதனைகளின் பெருமை விரியும்.

## வெளி இணைப்புகள்

*RSSSF archive of results 1902–
*The Official Uruguay football association website
*Uruguay at the World Cups
*Uruguay: Head-to-Head Records at World Cups
* Uruguay Teams at World Cups
*1930 Uruguay World Cup

பகுப்பு:தேசியக் கால்பந்து அணிகள்
பகுப்பு:உருகுவேயில் விளையாட்டு
செருமனி தேசிய காற்பந்து அணி

**செருமானியத் தேசிய கால்பந்து அணி** () 1908 முதல் பன்னாட்டுப் போட்டிகளில் செருமனி நாட்டின் சார்பாக விளையாடும் காற்பந்தாட்ட அணியாகும். இதனை 1900இல் நிறுவப்பட்ட   செருமன் கால்பந்துச் சங்கம் (*Deutscher Fußball-Bund*) மேலாண்மை செய்து வருகிறது.  1949இல் செருமன் கால்பந்துச் சங்கம் மீண்டும் துவங்கப்பட்டதிலிருந்து 1990இல் செருமானிய மீளிணைவு நிகழும் வரை இது  மேற்கு செருமனியைக் குறித்தது.  செருமனி கூட்டணி நாடுகளின் ஆட்சியில் இருந்தபோது இரண்டு தனியான தேசிய அணிகளை பன்னாட்டுக் கால்பந்து சங்கங்களின் கூட்டமைப்பு அங்கீகரித்திருந்தது:  சார்லாந்து அணி (1950–1956) மற்றும் ஜெர்மன் சனநாயகக் குடியரசு சார்பான கிழக்கு செருமனி அணி  (1952–1990). இவை இரண்டுமே, அவற்றின் சாதனைகள் உட்பட, தற்போதைய தேசிய அணியுடன் இணைக்கப்பட்டுள்ளன. 1990இல் ஏற்பட்ட மீளிணைவிற்கு பிறகு அலுவல்முறைப் பெயரும் குறியீடும்  "செருமனி FR (FRG)" என்பதிலிருந்து "செருமனி (GER)" என்பதாக மாற்றப்பட்டது.

பன்னாட்டு கால்பந்தாட்டங்களில் செருமானியத் தேசிய அணி மிகவும் வெற்றிகரமான அணிகளில் ஒன்றாக விளங்குகிறது;  நான்கு உலகக் கோப்பைகளையும் (1954, 1974, 1990, 2014)  மூன்று ஐரோப்பிய கோப்பைகளையும் (1972, 1980, 1996) வென்றுள்ளது. தவிரவும் ஐரோப்பியப் போட்டிகளில் மூன்று முறையும் உலகக்கோப்பைகளில் நான்கு முறையும்  இரண்டாமிடத்தை எட்டியுள்ளனர்; மேலும் நான்கு முறை மூன்றாமிடத்திற்கு முன்னேறியுள்ளனர்  கிழக்கு செருமனி  ஒலிம்பிக்கில் 1976இல் தங்கம் வென்றுள்ளது. ஆடவர் மற்றும் மகளிருக்கான இரு  உலகக்கோப்பைகளையும் வென்ற ஒரே நாடாக செருமனி விளங்குகின்றது.

2014 உலகக்கோப்பையை வென்றதன் மூலம், அமெரிக்கக் கண்டங்களில் உலகக்கோப்பையை வென்ற முதல் ஐரோப்பிய அணி என்ற பெருமையைப் செருமனி பெற்றுள்ளது.உலகக்கோப்பை கால்பந்து போட்டிகளில் அதிக கோல்களை அடித்தவர் செருமனியை சேர்ந்த மிரோசுலோவ் குளோசு ஆவார். இவர் இதுவரை 16 கோல்களை அடித்துள்ளார்.

2014 உலகக்கோப்பையை வென்ற செருமனி தலைவர் பிலிப் லாம், 18 ஜுலை 2014 அன்று, சர்வதேச போட்டிகளில் இருந்து ஓய்வு பெறுவதாக அறிவித்துள்ளார்.

## மேற்சான்றுகள்

## வெளி இணைப்புகள்

* DFB's German national football team page
* team.dfb.de
* DFB's statistics of the German team 
* FIFA website: GERMANY FIFA World Cup victories  Winner (1954, 1974, 1990)  Runners-Up (1966, 1982, 1986, 2002)  Third (1934, 1970, 2006, 2010)  Fourth (1958)  
* Schwarz und Weiß: A website about the German National Team in English
* RSSSF archive of Germany results
* RSSSF archive of most capped players and highest goalscorers

பகுப்பு:தேசியக் கால்பந்து அணிகள்
பகுப்பு:செருமனி
பகுப்பு:செருமானியக் காற்பந்தாட்ட அணிகள்
தேசிய வாக்காளர் நாள்

இந்திய அரசாங்கத்தால் இளம் வாக்காளர்களை ஊக்கப்படுத்துவதற்காக **[[சனவரி]] 25-**ஆம் தேதி தேசிய வாக்காளர் நாளாக (*National Voters' Day*) கடைபிடிக்கப்படுகிறது. வாக்களிப்பதை மக்கள் தங்கள் கடமையாகக் கருத வேண்டும் என்ற விழிப்புணர்வை மக்களிடையே ஏற்படுத்துவது இந் நாளின் நோக்கமாகும்.

18 வயது நிரம்பிய இந்தியக் குடிமக்கள் அனைவரும் வாக்களிக்கத் தகுதி வாய்ந்தவர். தேர்தல் என்பது பொதுவாக 5 ஆண்டுகளுக்கு ஒரு முறை வருகிறது. சாதி, மதம், இனம் என்ற வேறுபாடுகளைக் களைந்து 18 வயது நிரம்பிய இந்திய குடியுரிமை பெற்ற மக்கள் அனைவரும் வாக்களிக்கத் தகுதி உள்ளவர்கள். வாக்காளர் அனைவருக்கும் வாக்காளர் அடையாள அட்டை ஒன்று தேர்தல் ஆணையத்தால் வழங்கப்படுகின்றது.

## வரலாறு
1950ஆம் ஆண்டு சனவரி 25 அன்று இந்தியத் தேர்தல் ஆணையம் தோற்றுவிக்கப்பட்டதைக் கொண்டாடும் விதமாக  2011-இலிருந்து இது பின்பற்றப்படுகிறது. சட்ட அமைச்சகத்தினால் பரிந்துரைக்கப்பட்டு, 2011 சனவரியில் மன்மோகன் சிங் தலைமையில் நடந்த ஒன்றிய அமைச்சரவைக் கூட்டத்தில் இது ஏற்றுக்கொள்ளப்பட்டது.

## மேற்கோள்கள்

*இன்று தேசிய வாக்காளர் தினம்: தேர்தல் குறித்த புகார்கள்-தகவல்களுக்கு தனி ஃபேஸ்புக் திறப்பு தினமணி, நாள்: ஜனவரி, 25, 2014
*4th National Voters' Day at Vigyan Bhawan New Delhi on 25th January, 2014

பகுப்பு:இந்திய தேசிய தினங்கள்
பகுப்பு:இந்தியத் தேர்தல்கள்
பகுப்பு:சனவரி சிறப்பு நாட்கள்
இலங்கைத் தமிழ் வழக்குச் சொல்

**இலங்கைத் தமிழ் வழக்குச் சொல்** என்பது, தமிழ் நாட்டில் வழக்கில் இல்லாத ஆனால் இலங்கைத் தமிழில் வழங்கும் சொற்களுள் ஒன்றைக் குறிக்கும். இத்தகைய சொற்கள், இலங்கையில் மட்டுமன்றி, இலங்கைத் தமிழர் புலம் பெயர்ந்து வாழும் கனடா, ஆசுத்திரேலியா போன்ற நாடுகளிலும் பல்வேறு ஐரோப்பிய நாடுகளிலும் கூட வழக்கில் உள்ளன. இலங்கையிலும், தமிழர் வாழும் எல்லாப் பகுதிகளிலும், ஒரே மாதிரியான தமிழ் வழக்கு இருப்பதாகக் கூற முடியாது. இலங்கைத் தமிழை யாழ்ப்பாணத் தமிழ், மட்டக்களப்புத் தமிழ், மலையகத் தமிழ் என்பது போல் பல வட்டார வழக்குகளாகப் பிரித்துப் பார்க்கும் வழக்கு உண்டு. இவ்வாறான வட்டார வழக்குகளுக்கு மட்டுமே உரிய பல்வேறு சிறப்புச் சொற்களும் உள்ளன. இச்சொற்கள் அவ்வப் பகுதி மக்களின் பேச்சு வழக்குகளிலும், நாட்டார் இலக்கிய வழக்குகளிலும் பயன்படுவதைக் காண முடியும்.

இலங்கைத் தமிழுக்கெனச் சிறப்பான வழக்குச் சொற்கள் இருப்பதற்குப் பல காரணங்கள் உள்ளன. முக்கியமாக நீண்டகாலம் தமிழ் நாட்டில் இருந்து கடலால் பிரிக்கப்பட்டிருப்பது. வேறுபட்ட வரலாற்றுச் சூழல்கள், வேறுபட்ட அரசியல் சூழல், வேறுபட்ட வெளிப் பண்பாட்டுத் தாக்கங்கள் போன்றவற்றைக் குறிப்பிடலாம்.

இவை தவிரத் தற்காலத்தில் கலைச்சொல் உருவாக்கத்திலும் இலங்கை, தமிழ்நாட்டு அறிஞரிடையே போதிய ஒருங்கிணைப்பு இன்மை காரணமாகக் கலைச்சொற்களிலும் இலங்கை வழக்கு, தமிழ்நாட்டு வழக்கு என்ற வேறுபாடுகள் இருப்பதையும் காணமுடியும்.

## அகரமுதலிகளில் இலங்கை வழக்குச் சொற்கள்
சென்னைப் பல்கலைக்கழகத் தமிழ்ப் பேரகராதியும் (பேரகராதி), கிரியாவின் தற்காலத் தமிழ் அகராதியும் இலங்கை வழக்குச் சொற்களாகச் சில சொற்களை அடையாளப்படுத்திக் காட்டுகின்றன. பேரகராதி இச்சொற்களை யாழ்ப்பாண வழக்குச் சொற்கள் எனவே குறித்துள்ளது. பேரகராதியில், ஏறத்தாழ 2786 சொற்கள் யாழ்ப்பாண வழக்குச் சொற்களாகக் காட்டப்பட்டுள்ளன. கிரியாவின் தற்காலத் தமிழ் அகராதியில் 1700 வரையான சொற்களே இலங்கை வழக்குச் சொற்கள் எனக் காட்டப்படுகின்றன. பேரகராதி 1932க்கு முற்பட்ட காலத்து நிலைமைகளைத் தருகிறது. கிரியாவின் அகராதி 2008 ஆம் ஆண்டு நிலைமையைக் குறிக்கிறது. எனவே இந்த எண்ணிக்கை வேறுபாடு இடைப்பட்ட ஏறத்தாழ முக்கால் நூற்றாண்டுக் காலப்பகுதியில் ஏற்பட்ட வளர்ச்சியின் விளைவுகளைக் காட்டுவதாகக் கொள்ளலாம்.

## குறிப்புகள்

## உசாத்துணைகள்
* சுசீந்திரராசா, சு., *தமிழியல்சார் சிந்தனைத் துளிகள் - 2*, சேமமடு பதிப்பகம், கொழும்பு, 2011.

## இவற்றையும் பார்க்கவும்
* யாழ்ப்பாணத்துப் பேச்சுத் தமிழ்

## வெளியிணைப்புகள்

பகுப்பு:இலங்கைத் தமிழ்
நிர்பீக்

**நிர்பீக்** (*Nirbheek*) என்பது இந்தியாவில் முதன் முதலாகப் பெண்களுக்காகத் தயாரிக்கப்பட்ட கைத்துப்பாக்கி ஆகும். இத்துப்பாக்கி டைட்டேனியம்‎ உலோகக்கலவை கொண்டு உருவாக்கப்பட்டது இதன் எடை சுமார் 500 கிராம் ஆகும். இதன் பெயர் இந்தி மொழியில் பயமற்ற என்ற பொருள் உடையதாகும். இந்தக் கைத்துப்பாக்கி  இந்தியாவில் உள்ள கான்பூர் என்னும் இடத்தில் இருக்கும் இந்திய பாதுகாப்பிற்கு ஆயுதம் செய்யும் நிறுவனத்தால் உருவாக்கப்பட்டது.

## மேற்கோள்கள்

பகுப்பு:கைத்துப்பாக்கிகள்
பகுப்பு:இந்திய ஆயுதங்கள்
பத்ரிபால் போலி இராணுவ மோதல் கொலைகள்

**பத்ரிபால் போலி** காவல்துறை மோதல் கொலைகள் 25ம் தேதி மார்ச் மாதம் 2000ம் ஆம் ஆண்டு இந்திய நாட்டின் வடக்கு மாநிலமான சம்மு காசுமீரில் அனந்தநாக் மாவட்டத்தில் இந்திய இராணுவ வீரர்களால் ஐந்து பேர் சுட்டுக்கொல்லப்பட்டனர்.
 
## வழக்கு
காசுமீர் மாநிலத்தில் உள்ள அனந்தநாத் மாவட்டத்தின் ஒரு கிராமமான பத்திரபால்(Pathribal) என்ற இடத்தில் மார்ச் 25, 2000 அன்று  சில ராணுவ வீரர்கள் நுழைந்து ,  சிலரைச் சுட்டனர் . ஒரு குடிசையும் தீவைத்துக் கொளுத்தப்பட்டது. அடையாளம் காண முடியாத அளவுக்குக் கருகிப் போயிருக்கும் ஐந்து பேரின் உடல், பிரேத பரிசோதனை எதுவும் செய்யப்படாமல் புதைக்கப்பட்டன. பொதுமக்களின் எதிர்ப்பு வலுத்ததைத் தொடர்ந்து ,  அந்தப் பிணங்கள் தோண்டி எடுக்கப்பட்டு பிரேத பரிசோதனைக்கு அனுப்பப்பட்டன. மத்திய புலன் விசாரணைக்கும் உத்தரவு பிறப்பிக்கப்பட்டது.மார்ச் 2012இல் பாத்ரிபலில் நடந்தது போலி மோதல் கொலை என்றும் அந்தப் படுகொலைக்குக் காரணமான ராணுவ அதிகாரிகள் தண்டிக்கப்பட வேண்டும் என்றும் நடுவண் புலனாய்வுச் செயலகம் இந்திய உச்ச நீதிமன்றத்தில் தெரிவித்தது.இச்சம்பவத்தைச் சுட்டிக்காட்டி இந்தியாவின் தேசிய மனித உரிமை ஆணையமும் கண்டனம் தெரிவித்தது. இந்த வழக்கை இந்திய ராணுவம்  உள்ளூர் காவல் துறையின் புலனாய்வு தகவலின் பேரில் வெளிநாட்டு தீவிரவாதிகளைத்தான் நாங்கள் தாக்குதல் நடத்தினோம், இத்தாக்குதலின் பொது மக்கள் யாரும் பாதிப்படையவில்லை என வாதாடியது.. 

## முடிவு
2000ம் ஆண்டு நடந்த இந்த சம்பவம் பற்றிய வழக்கு 23ம் தேதி ஜனவரி மாதம் 2014ம் ஆண்டு போதிய ஆதாரம் இல்லை என்று கருதி தள்ளுபடி செய்யப்பட்டது.    

## மேற்கோள்கள்

பகுப்பு:2000 நிகழ்வுகள்
பகுப்பு:இந்தியாவில் படுகொலைகள்
பகுப்பு:இந்தியாவில் தீவிரவாதத் தாக்குதல்கள்
பகுப்பு:ஜம்மு காஷ்மீர்
பகுப்பு:சீக்கிய வரலாறு
பேச்சு வழக்கு

**பேச்சு வழக்கு** அல்லது **பேச்சு மொழி** என்பது இயல்பாக உருவாகும் மொழி வடிவம் ஆகும். இது மொழியின் எழுத்து வழக்கில் இருந்து வேறுபட்டது. எந்த ஒரு சமுதாயத்திலும் பேச்சு மொழியே காலத்தால் முற்பட்டது. பல வளர்ச்சியடையாத மொழிகளில் இன்னும் பேச்சு வழக்கு மட்டுமே உள்ளதையும் காணலாம்.

பேச்சு மொழியில் பேசுவதன் பொருள் பெரும்பாலும் சூழ்நிலையின் அடிப்படையிலேயே தீர்மானிக்கப்படுகிறது. இது, பெரும்பாலான பொருள் விளக்கம் எழுத்தின் மூலமே வெளிப்படும் எழுத்து வழக்கினின்றும் வேறுபட்டது. பேச்சு வழக்கில் கூற்றின் பொருள் பட்டறிவின் வாயிலான பொது அறிவின் அடிப்படையிலேயே தீர்மானிக்கப்படுகின்றது. அதே வேளை எழுத்து மொழியில் பொருள் விளக்கம் ஓரியல்பானதும் தருக்க ரீதியானதுமான அமைப்பிலேயே தங்கியுள்ளது. அத்தோடு எழுத்து வழக்கு புறவயமான தகவல்களைத் தெரிவிக்க முயலும்; அதை வேளை பேச்சு வழக்கோ அகவயமான தகவல்களைக் கேட்பவருக்கு வழங்குகிறது. 

பேச்சு மொழிக்கும் எழுத்து மொழிக்கும் இடையிலான உறவு சிக்கலானது. தற்கால மொழியியல் துறையில், பேச்சு மொழி மனிதரின் உள்ளார்ந்த செயல்வன்மை என்றும், எழுத்து மொழி ஒரு பண்பாட்டுக் கண்டுபிடிப்பு என்றும் கருதுகின்றனர். அதேவேளை "பிராக் சிந்தனைக்குழு" போன்றவற்றைச் சேர்ந்த சிலர், பேச்சு மொழியும், எழுத்து மொழியும், தனித்துவமான சிறப்பியல்புகளைக் கொண்டவை என்று கூறுவதுடன், எழுத்து மொழி பேச்சு மொழியில் தங்கியிருப்பது என்பதையும் ஏற்றுக்கொள்வதில்லை.

## குறிப்புகள்

## இவற்றையும் பார்க்கவும்
* எழுத்து வழக்கு
* பேச்சின் தோற்றம்
* மொழி கற்றல்

பகுப்பு:மொழிகள்
காம்ய கர்மம்

**காம்ய கர்மம்** என்பது வேதத்தில் கூறியபடி, ஒரு மனிதன், தான் விரும்பும் பயன் கருதி செய்யும் செயலே காம்ய கர்மம் என்பர். எடுத்துக்காட்டு: செல்வம், குழுந்தைகள், பதவி, பட்டம், புகழ், இன்பம், மழை, சொர்க்கம், மற்றும் விரும்பிய மற்ற வேண்டுதல்கள் நிறைவேறுவதற்கு செய்யும் வேள்விகள், யக்ஞம், பூசைகள், மற்றும் விரதங்களை காம்ய கர்மம் என்று அழைக்கப்படுகிறது.

## உதவி நூல்
* வேதாந்த சாரம், சுலோகம் 7, நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை. 
* ஆதிசங்கரரின் வேதாந்த சூத்திரங்கள், தொகுதி 1 
* ஆதிசங்கரரின் வேதாந்த சூத்திரங்கள், தொகுதி 2

## வெளி இணைப்புகள்
* http://www.thehindu.com/features/friday-review/religion/kamya-karma/article4885532.ece

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வேதாந்தம்
அந்தக்கரணம்

**அந்தக்கரணம்** கர்மேந்திரியங்கள் மற்றும் ஞானேந்திரியங்களின் பின்னணியில் இருந்து கொண்டு அவற்றின் செயல்களை ஒருங்கிணைத்து, நமக்கு உள்ளே இருந்து அறிவை உண்டாக்குகின்ற, கண்களுக்கு தெரியாத புலனையே அந்தக்கரணம்  என்று வேதவேதாந்த சாத்திரங்கள் கூறுகிறது.

அந்தக்கரணமானது **மனம்,  புத்தி, சித்தம் மற்றும் அகங்காரம்** எனும் **நான்கு** வகையாக மாறுபட்டு செயல்படுகிறது. `இது இவ்வாறு, அவ்வாறு அல்ல` என்று பொருளை (வஸ்து) குறித்து உறுதியான அறிவை (ஞானத்தை) ஏற்படுத்தும் அந்தகரணத்தின் செயல்தான் புத்தியாகும்.

மனமானது சங்கல்பம் மற்றும் விகல்பம் ஆகியவைகளின் தன்மையாகும். சங்கல்பம் எனில் எண்ணுதல், சிந்தித்தல் முதலியவைகளாகும். விகல்பம் எனில் சந்தேகப்படுதல், ஐயப்படுதல் ஆகும். அந்தகரணத்தின் மாறுதல்கள் ஒரு விசயத்தைக் குறித்து அல்லது ஒரு செயலைக் குறித்து இத்தன்மையினால் எழும் போது அதனை மனம் என்று அழைக்கப்படுகிறது.

இந்த மனம் மற்றும் புத்தி எனும் இந்த இரண்டிலேயே சித்தமும் அகங்காரமும் அடங்கியுள்ளன. சித்தம் என்பது புத்தியிலும், அகங்காரமானது மனதிலும் அடங்கியுள்ளது.

அனுசந்தானம் எனில் முன்பு நடந்த நிகழ்வுகளை நினைவுப்படுத்திக் கொள்வது ஆகும். ஒரு விசயத்தை நினைவுபடுத்திக் கொள்வது சித்தத்தின் முக்கியமான இலக்கணமாகும்.

**அகங்காரம்** எனப்படுவது  `தான்`   `தன்னுடைய`  என்று எண்ணமே அகங்காரம் எனப்படும்.

## உதவி நூல்
* வேதாந்த சாரம், சுலோகம் 65 முதல்  69 முடிய, நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை. 
* ஆதிசங்கரரின் வேதாந்த சூத்திரங்கள், தொகுதி 1 http://sacred-texts.com/hin/sbe34/index.htm
* ஆதிசங்கரரின் வேதாந்த சூத்திரங்கள், தொகுதி 2 http://sacred-texts.com/hin/sbe34/index.htm

## வெளி இணைப்புகள்
* http://veda.wikidot.com/antahkarana

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
நிசித்த கர்மம்

**நிசித்த கர்மம்** எனில் வேத வேதாந்த சாத்திரங்களில் ஒரு மனிதன் செய்யக்கூடாத, தவிர்க்க வேண்டிய செயல்களை நிசித்த கர்மம் என்பர். எடுத்துகாட்டாக மது பானம் குடித்தல், விபச்சாரம் செய்தல், பொய் கூறுதல், திருடுதல், பிறர்க்கு சொல், செயல் மற்றும் உடல் மூலம் துயரமடையச் செய்தல் போன்றவைகளே நிசித்த கர்மம் ஆகும்.

## உதவி நூல்
* வேதாந்த சாரம், சுலோகம் 8 , நூலாசிரியர், சதானந்தர், வெளியீடு, ஸ்ரீஇராமகிருஷ்ண மடம், சென்னை. 
* ஆதிசங்கரரின் வேதாந்த சூத்திரங்கள், தொகுதி 1 http://sacred-texts.com/hin/sbe34/index.htm
* ஆதிசங்கரரின் வேதாந்த சூத்திரங்கள், தொகுதி 2 http://sacred-texts.com/hin/sbe34/index.htm

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்